WTI ฟื้นแตะ 86.46 เหรียญ รับแรงหนุนดอลล์อ่อนค่า-จับตาข้อมูลเศรษฐกิจจีน
น้ำมัน WTI ฟื้นตัวเกือบ 1% ขึ้นแตะ 86.46 ดอลลาร์/บาร์เรล รับแรงหนุนดอลล์อ่อนค่า ตลาดจับตาข้อมูลเศรษฐกิจจีนซึ่งเป็นผู้นำเข้าน้ำมันดิบรายใหญ่ที่สุดของโลก
น้ำมัน WTI ฟื้นตัวเกือบ 1% ขึ้นแตะ 86.46 ดอลลาร์/บาร์เรล รับแรงหนุนดอลล์อ่อนค่า ตลาดจับตาข้อมูลเศรษฐกิจจีนซึ่งเป็นผู้นำเข้าน้ำมันดิบรายใหญ่ที่สุดของโลก
17 ต.ค. 2565

ผู้สื่อข่าวรายงานว่า ราคาน้ำมัน WTI ฟื้นตัวขึ้นในช่วงเช้านี้ โดยได้แรงหนุนจากการอ่อนค่าของสกุลเงินดอลลาร์ แม้ว่านักลงทุนจับตาข้อมูลเศรษฐกิจของจีนซึ่งเป็นผู้นำเข้าน้ำมันดิบรายใหญ่ที่สุดของโลก
โดยสัญญาน้ำมันดิบเวสต์เท็กซัส (WTI) ส่งมอบเดือนพ.ย. ปรับตัวขึ้น 85 เซนต์ หรือ +0.99% แตะที่ 86.46 ดอลลาร์/บาร์เรล
ขณะที่ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวลง 0.22% แตะที่ 113.03 ในช่วงเช้านี้ โดยการอ่อนค่าของดอลลาร์ทำให้สัญญาน้ำมันดิบซึ่งกำหนดราคาเป็นดอลลาร์นั้น มีราคาถูกลงและน่าดึงดูดใจสำหรับนักลงทุนที่ถือครองสกุลเงินอื่น ๆ
ส่วนในวันนี้ ทางการจีนจะเปิดเผยดุลการค้าเดือนก.ย. ส่วนในวันพรุ่งนี้จะเป็นการเปิดเผยผลิตภัณฑ์มวลรวมภายในประเทศ (GDP) ไตรมาส 3/2565, การผลิตภาคอุตสาหกรรมเดือนก.ย., ยอดค้าปลีกเดือนก.ย., การลงทุนในสินทรัพย์ถาวรเดือนก.ย. และอัตราว่างงานเดือนก.ย.